**Karin Dreijer Andersson** (s. 7. huhtikuuta 1975 Nacka, Ruotsi) on ruotsalainen laulaja ja muusikko. Hän on The Knife -yhtyeen toinen jäsen ja esiintyy sooloartistina nimellä **Fever Ray**. Hän oli myös Honey Is Cool -yhtyeen laulajakitaristi.

Ura muusikkona
--------------

### Honey Is Cool

*Pääartikkeli: Honey Is Cool*
Karin Dreijer (laulu), Staffan Larsson (basso) ja Johan Hagström (rummut) perustivat rock-yhtye Honey Is Coolin vuoden 1994 keväällä. Yhtye teki demon ja soitti ensimmäisen keikkansa vielä saman vuoden aikana. Seuraavien vuosien aikana Honey Is Cool koki useita miehistönvaihdoksia, mutta julkaisi kuitenkin kaikkiaan kaksi albumia, viisi EP:ä sekä kaksi singleä. Vuonna 2000 yhtye ilmoitti hajoamisestaan levy-yhtiönsä sivuilla.

### The Knife

*Pääartikkeli: The Knife*
Karin Dreijer Andersson alkoi vuonna 1999 tehdä musiikkia yhdessä veljensä Olof Dreijerin kanssa. He käyttivät nimeä The Knife ja julkaisivat musiikkinsa Rabid Records -levy-yhtiönsä kautta. The Knife on julkaissut kolme studioalbumia, The Knife (2001), Deep Cuts (2003) ja Silent Shout (2006). Lisäksi he ovat tehneet soundtrackin Hannah med H -elokuvaan (2003) sekä säveltäneet Charles Darwinin Lajien synty -kirjaan pohjautuvaan oopperaan Tomorrow, in a Year yhdessä Mt. Simsin ja Planningtorockin kanssa.

The Knifessa Karin laulaa ja sanoittaa kappaleet, kun Olofin vastuulla on musiikin tekninen puoli. Molemmilla on sanottavansa itse musiikista ja soundeista.

### Fever Ray

The Knifen Yhdysvaltojen keikkojen jälkeen vuonna 2006 Karin ja Olof tunsivat tarvitsevansa etäisyyttä toisiinsa ja haluavansa työskennellä hetken omillaan. Tauko tarjosi Karinille mahdollisuuden tutkia omia äänimaisemiaan ja hahmotella omaa ilmaisuaan, mistä syntyi Fever Ray.

Fever Ray julkaisi ensimmäisen singlen "If I Had a Heart" digitaalisesti 15. joulukuuta 2008. Fever Ray -niminen esikoisalbumi julkaistiin digitaalisesti 13. tammikuuta 2009. Albumin virallinen julkaisupäivä Ruotsissa oli 18. maaliskuuta 2009 ja Euroopassa, Yhdysvalloissa, Australiassa ja Uudessa-Seelannissa 23. maaliskuuta 2009. Albumilta on julkaistu myös singlet "When I Grow Up", "Triangle Walks" ja "Seven".

Dreijer Andersson työsti Fever Ray -albumia seitsemän kuukautta yksin, ennen kuin kutsui levyn kappaleita tuottaneet Christoffer Bergin ja Van Rivers & the Subliminal Kidin mukaan prosessiin. Vaikutteikseen Dreijer Andersson on maininnut esimerkiksi Miami Vicen, David Lynchin, Mike Pattonin ja Aki Kaurismäen.

### Yhteistyö muiden artistien kanssa

Dreijer Andersson on esiintynyt vierailevana laulajana muiden artistien ja yhtyeiden levyillä. Vuonna 2005 hän lauloi Röyksoppin kappaleella "What Else Is There?" ja esiintyi myös cameoroolissa kappaleen musiikkivideolla. Vuonna 2008 hän lauloi dEUS-yhtyeen kappaleella "Slow". Vuonna 2009 Dreijer Andersson teki jälleen yhteistyötä Röyksoppin kanssa esiintymällä heidän Junior-albumin kappaleilla "This Must Be It" ja "Tricky Tricky".

Julkaisut sooloartistina
------------------------

### Albumit

* *Fever Ray* (2009)
* *Plunge* (2017)
* *Radical Romantics* (2023)

### Singlet

* "If I Had a Heart" (2008)
* "When I Grow Up" (2009)
* "Triangle Walks" (2009)
* "Seven" (2009)
* "Mercy Street" (2010)
* "To the Moon and Back" (2017)
* "Wanna Sip" (2018)
* "IDK About You" (2018)

Yksityiselämä
-------------

Dreijer Anderssonilla on kaksi tytärtä. Ennen päätoimista muusikonuraansa hän työskenteli verkkosivujen suunnittelijana.

Lähteet
-------

1. ↑  Honey Is Coolin biografia (18.2.2001 otettu tallenne sivusta Internet Archiven tietokannassa) Rabid Records. Viitattu 17.12.2010. (ruotsiksi)
2. ↑  Biography The Knife. Viitattu 1.8.2010. (englanniksi)
3. ↑  The Knife Official Discography The Knife. Viitattu 1.8.2010. (englanniksi)
4. ↑  The Knife in collaboration with Mt. Sims and Planningtorock: Tomorrow, in a Year The Knife. Viitattu 1.8.2010. (englanniksi)
5. ↑  Mark Pytlik: The Knife (Karin ja Olof Dreijerin haastattelu)  24.7.2006. Pitchfork. Viitattu 1.8.2010. (englanniksi)
6. 1 2  Marc Hogan: Fever Ray (Karin Dreijer Anderssonin haastattelu)  30.3.2009. Pitchfork. Viitattu 1.8.2010. (englanniksi)
7. ↑  Malin Holgersson: På höga klackar över mossan - Fever Ray.  *Ful*, 2009, nro 1/2009. Artikkelin verkkoversio. Viitattu 1.8.2010.  (ruotsiksi)
8. ↑  Fever Ray release dates  9.12.2008. Fever Ray. Viitattu 1.8.2010. (englanniksi)
9. ↑  Fever Ray album out - 18/23 March  13.1.2009. Fever Ray. Viitattu 1.8.2010. (englanniksi)
10. ↑  Derek Evers: The Mystery Of Fever Ray: An Interview With Karin Dreijer Andersson  3.2.2009. The Tripwire. Viitattu 1.8.2010. (englanniksi)
11. 1 2  Aleksi Kinnunen: Knife-yhtyeen Karin Dreijer Andersson sooloilee  19.3.2009. Helsingin Sanomat. Viitattu 1.8.2010.
12. ↑  What Else Is There? (feat. Karin Dreijer Andresson) Röyksopp. Viitattu 1.8.2010. (englanniksi)
13. ↑  dEUS - Vantage Point Discogs. Viitattu 1.8.2010. (englanniksi)
14. ↑  Junior Röyksopp. Viitattu 1.8.2010. (englanniksi)
15. ↑  Adam McKibbin: Fever Ray: A conversation with Karin Dreijer Andersson  huhtikuu 2009. The Red Alert. Viitattu 1.8.2010. (englanniksi)

Aiheesta muualla
----------------

* Fever Rayn kotisivut
* The Knifen kotisivut

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Saksa
* Yhdysvallat
* Tšekki

 |
|  |
| Taiteenala | 
* MusicBrainz

 |
|  |
| Henkilöt | 
* Trove

 |
|  |
| Muut | 
* Europeana

 |

 |